turjo4nis/wikipedia-bn-dump-20250701 huggingface dataset:
গুলাব বাঈ

গুলাব বাই (জন্ম ১৯২৬, মৃত্যু ১৯৯৬), যিনি গুলাব জান নামে বিখ্যাত, ছিলেন একজন ভারতীয় মঞ্চ নৌটঙ্কি অভিনেত্রী। তিনি ছিলেন প্রচলিত গীতিনাট্য ধাঁচের নাটকের প্রথম মহিলা শিল্পী।  অনেকেই মনে করেন তিনি এই বিভাগের একজন অগ্রগণ্য খ্যাতিমান উদ্গাতা।  তিনি একটি সফল নৌটঙ্কি দল দ্য গ্রেট গুলাব থিয়েটার সংস্থা প্রতিষ্ঠা করেছিলেন। ১৯৯০ সালে, ভারত সরকার তাঁকে, চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করেছিলেন।

জীবনী
গুলাব বাই ১৯২৬ সালে ভারতের উত্তরপ্রদেশ রাজ্যের ফারুখাবাদ জেলার বালপূর্বায় জন্মগ্রহণ করেছিলেন। তাঁর জন্ম হয়েছিল বেদিয়া বর্ণে, যারা ছিল পিছিয়ে পড়া সম্প্রদায়। তাদের মূল জীবিকা ছিল বিনোদনমূলক অভিনয়। ১৯৩১ সালে তিনি কানপুর ঘরানার ওস্তাদ ত্রিমোহন লাল এবং হাথরাস ঘরানার ওস্তাদ মোহাম্মদ খানের অধীনে আনুষ্ঠানিক ভাবে প্রশিক্ষণ নেওয়া শুরু করেছিলেন। মাত্র তেরো বছর বয়সে তিনি ত্রিমোহন লালের নৌটঙ্কি দলে যোগ দিয়ে জনসমক্ষে অভিনয় শুরু করেছিলেন, তিনি ছিলেন এই ধরনের শিল্পকলার প্রথম মহিলা অভিনেত্রী। শীঘ্রই, তিনি গানের একটি স্বতন্ত্র শৈলী তৈরি করেছিলেন যার ফলে তাঁর নাম গুলাব জান হিসেবে প্রসিদ্ধি পায়।

তাঁর ক্রমবর্ধমান জনপ্রিয়তা অনুভব করে তিনি তাঁর নিজের একটি নৌটঙ্কি দল প্রতিষ্ঠা করেছিলেন, নাম দিয়েছিলেন দ্য গ্রেট গুলাব থিয়েটার সংস্থা কিন্তু এতে তাঁর গুরু ত্রিমোহন লালের একেবারেই মত ছিলনা। গুলাব বাইয়ের নৌটঙ্কি দল যাত্রা শুরুর সঙ্গে সঙ্গেই সাফল্যের মুখ দেখা শুরু করে। সংস্থাটির পরিচালনার দায়িত্ব এবং তাঁর নিজের বয়সের কারণে ১৯৬০ এর দশকে তিনি নিজের অভিনয় কমিয়ে দিতে বাধ্য হয়েছিলেন। এরপর তিনি তাঁর ছোট বোন সুখবদনকে নৌটঙ্কির নেতৃস্থানীয় অভিনেত্রী হিসেবে তৈরি করতে থাকেন। পরে তাঁর নাম হয় নন্দ গুহ। তিনি কালক্রমে তাঁর নিজের অভিনয় ক্ষমতার জোরে একজন বিখ্যাত অভিনেত্রী হয়ে উঠেছিলেন। তাঁর মেয়ে মধুও একজন অভিনয় শিল্পী। তাঁর অভিনয় জীবনের শেষভাগে, শিল্পরূপ হিসাবে নৌটঙ্কির আবেদন, ধীরে ধীরে হ্রাস পায়।

১৯৯০ সালে ভারত সরকার তাঁকে চতুর্থ বেসামরিক সম্মান পদ্মশ্রী পুরস্কারে ভূষিত করেন। এর ছয় বছর পরে, ৭০ বছর বয়সে তিনি মারা যান। দীপ্তি প্রিয়া মেহরোত্রা তাঁর জীবনকে একটি জীবনী গ্রন্থে লিপিবদ্ধ করেছেন, বইটির নাম, গুলাব বাই: দ্য কুইন অফ নৌটঙ্কি থিয়েটার। 
পেঙ্গুইন ভারত বইটি প্রকাশ করেছিল। কানপুর শহরে মে মাসে মঞ্চে প্রণীত একটি নাটকের 
বিষয় ছিল তাঁর জীবন কাহিনী।

আরও দেখুন
 নৌটঙ্কি

তথ্যসূত্র

বহিঃসংযোগ

আরো পড়ুন
 

শিল্পকলায় পদ্মশ্রী প্রাপক
১৯২৬-এ জন্ম
১৯৯৬-এ মৃত্যু
ভারতীয় লোক গায়িকা
ভারতীয় মঞ্চ অভিনেত্রী
২০শ শতাব্দীর ভারতীয় অভিনেত্রী
২০শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় গায়িকা
উত্তরপ্রদেশের সঙ্গীতশিল্পী
ভারতীয় লোক গায়ক
উত্তরপ্রদেশের নারী শিল্পী
মৌচাক রেলওয়ে স্টেশন

মৌচাক রেলওয়ে স্টেশন বাংলাদেশের ঢাকা বিভাগের গাজীপুর জেলার একটি রেলওয়ে স্টেশন।

ইতিহাস
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়।  ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার। এসময়  এই রেলপথের স্টেশন হিসেবে মৌচাক রেলওয়ে স্টেশন তৈরি করা হয়।

পরিষেবা
মৌচাক রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
একতা এক্সপ্রেস
পঞ্চগড় এক্সপ্রেস
দ্রুতযান এক্সপ্রেস
সিরাজগঞ্জ এক্সপ্রেস   
লালমনি এক্সপ্রেস
রংপুর এক্সপ্রেস
নীলসাগর এক্সপ্রেস
কুড়িগ্রাম এক্সপ্রেস
সিল্কসিটি এক্সপ্রেস
ধুমকেতু এক্সপ্রেস
পদ্মা এক্সপ্রেস
বনলতা এক্সপ্রেস
চিত্রা এক্সপ্রেস
মৈত্রী এক্সপ্রেস
Burimari Express
রাজশাহী এক্সপ্রেস
টাঙ্গাইল কমিউটার    
ঢাকা কমিউটার
কালিয়াকৈর কমিউটার 
Chilahati Express
লোকাল ট্রেন।

তথ্যসূত্র

গাজীপুর জেলার রেলওয়ে স্টেশন
কুমকুম মোহান্তি

কুমকুম মোহান্তি (জন্ম: ১০ সেপ্টেম্বর ১৯৪৬) ওড়িশি নৃত্যশিল্পী।

মোহান্তির জন্ম ভারতের ওড়িশা রাজ্যের কটক জেলায়।  তিনি কালা বিকাশ কেন্দ্রের গুরু কেলুচরণ মহাপাত্রের কাছ থেকে প্রশিক্ষণ গ্রহণ করেছিলেন।  তিনি অভিনয়া নৃত্যের জন্য পরিচিত।  তিনি ওড়িশা সরকারের বিশেষ সচিব (সংস্কৃতি) হিসাবে কাজ করেছেন।  ২০০৪ সালে অবসর গ্রহণের পরে, তিনি ২০০৬ সালে ভুবনেশ্বরে তাঁর নৃত্য বিদ্যালয় গীতি গোবিন্দ শুরু করেন। বর্তমানে তিনি স্কুল অফ হিউম্যানিটিস, সোস্যাল সায়েন্সেস অ্যান্ড ম্যানেজমেন্ট আইআইটি ভুবনেশ্বরে সহযোগী প্রফেসর হিসাবে কর্মরত আছেন।

পুরস্কার 

 গুরু কেলুচরণ মহাপাত্র পুরস্কার, ২০১১  
 পদ্মশ্রী, ২০০৫  
 সংগীত নাটক আকাদেমি পুরস্কার, ১৯৯৪  
 ওড়িশা সংগীত নাটক আকাদেমি, ১৯৯৩ 
 ২য় নৃতুয়াঙ্গদা সম্মান

তথ্যসূত্র

বহিঃসংযোগ 

 গীতা গোবিন্দ, ওয়েবসাইট 

সংগীত নাটক অকাদেমি পুরস্কার প্রাপক
শিল্পকলায় পদ্মশ্রী প্রাপক
জীবিত ব্যক্তি
১৯৪৬-এ জন্ম
২০শ শতাব্দীর ভারতীয় নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় নৃত্য শিক্ষক
ওড়িশার নৃত্যশিল্পী
ওড়িশি নৃত্যশিল্পী
২০শ শতাব্দীর নারী শিক্ষাবিদ
ভারতীয় ধ্রুপদী নৃত্যের অভিনয়শিল্পী
ভারতীয় বেসামরিক কর্মচারী
ভারতীয় ধ্রুপদী নৃত্যের শিক্ষক
২০শ শতাব্দীর ভারতীয় নারী শিল্পী
এম. শামসুর রহমান

এম. শামসুর রহমান ( – ১৬ ফেব্রুয়ারি ২০২০) বাংলাদেশের একজন শিক্ষায়তনিক ব্যক্তি ও লেখক ছিলেন। জাতীয় কবি কাজী নজরুল ইসলাম বিশ্ববিদ্যালয়ের প্রথম উপাচার্য ছিলেন।

জীবনী 
এম. শামসুর রহমান রাজশাহী বিশ্ববিদ্যালয়ের লোকপ্রশাসন ও রাষ্ট্রবিজ্ঞান বিভাগের অধ্যাপক ছিলেন। তিনি লোকপ্রশাসন ও রাষ্ট্রবিজ্ঞান সংক্রান্ত গ্রন্থও রচনা করেছেন।

এম. শামসুর রহমান ২০০৪ সালের ২৪ জুলাই থেকে ২০০৬ সালের ৬ জুন পর্যন্ত জাতীয় কবি কাজী নজরুল ইসলাম বিশ্ববিদ্যালয়ের প্রকল্প পরিচালক ছিলেন। পরবর্তীতে, তিনি ২০০৬ সালের ৭ জুন থেকে ২০০৯ সালের ১৯ এপ্রিল পর্যন্ত তিনি জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে দায়িত্ব পালন করেছিলেন।

এম. শামসুর রহমান ঢাকার অ্যাপোলো হাসপাতালে ২০২০ সালের ১৬ ফেব্রুয়ারি ৮০ বছর বয়সে মৃত্যুবরণ করেন।

তথ্যসূত্র 

২০২০-এ মৃত্যু
বাংলাদেশী পুরুষ লেখক
বাংলাদেশী শিক্ষায়তনিক প্রশাসক
রাজশাহী বিশ্ববিদ্যালয়ের শিক্ষক
জাতীয় কবি কাজী নজরুল ইসলাম বিশ্ববিদ্যালয়ের উপাচার্য
কালিয়াকৈর কমিউটার

কালিয়াকৈর কমিউটার (ট্রেন নাম্বার-কালিয়াকৈর কমিউটার-১/২/৩/৪) বাংলাদেশ রেলওয়ের অধীনে চলা একটি কমিউটার ট্রেন। ২০২০ সাল থেকে কালিয়াকৈর কমিউটার চলাচল বন্ধ রয়েছে। এই ট্রেনটি আগে জয়দেবপুর কমিউটার ও টঙ্গী কমিউটার নামে জয়দেবপুর-ঢাকা ও টঙ্গী-ঢাকা রেলপথে চলাচল করতো।

যাত্রাপথ
ঢাকা থেকে কালিয়াকৈর রেলপথে চলাচল করে।

যাত্রী
ঢাকা থেকে বঙ্গবন্ধু হাইটেক সিটিতে কর্মরত চাকরিজীবিদের চলাচলের সুবিধার্থে এই ট্রেন পরিষেবা চালু করা হয়।

স্টেশন তালিকা
বঙ্গবন্ধু হাই-টেক সিটি রেলওয়ে স্টেশন
মৌচাক রেলওয়ে স্টেশন
জয়দেবপুর জংশন রেলওয়ে স্টেশন
ধীরাশ্রম রেলওয়ে স্টেশন
টঙ্গী জংশন রেলওয়ে স্টেশন
ঢাকা বিমানবন্দর রেলওয়ে স্টেশন
ঢাকা ক্যান্টনমেন্ট রেলওয়ে স্টেশন
বনানী রেলওয়ে স্টেশন
তেজগাঁও রেলওয়ে স্টেশন
কমলাপুর রেলওয়ে স্টেশন

সময়সূচি
কালিয়াকৈর কমিউটার-১ = ঢাকা ছাড়ে সকাল ৬টা ৪৫ মিনিটে, বঙ্গবন্ধু হাইটেক পার্ক পৌঁছায় সকাল ৮টা ৩০ মিনিটে।
কালিয়াকৈর কমিউটার-২ = বঙ্গবন্ধু হাইটেক পার্ক ছাড়ে সকাল ১০ টায়, ঢাকা পৌঁছায় দুপুর ১২টা ৫০ মিনিটে। 
কালিয়াকৈর কমিউটার-৩ = ঢাকা ছাড়ে দুপুর ১টা ১৫ মিনিটে, বঙ্গবন্ধু হাইটেক পার্ক পৌঁছায় বিকাল ৩টায়। 
কালিয়াকৈর কমিউটার-৪ = কালিয়াকৈর ছাড়ে বিকাল ৫টা ৪০ মিনিটে, ঢাকা পৌঁছায় সন্ধ্যা ৭টা ৩০ মিনিটে।

তথ্যসূত্র

বাংলাদেশের নামযুক্ত যাত্রীবাহী ট্রেন
প্রকাশ কৌর

প্রকাশ কৌর ( ; ১৯ সেপ্টেম্বর ১৯১৯-২ নভেম্বর ১৯৮২) ছিলেন একজন পাঞ্জাবি গায়ক। তিনি মূলত পাঞ্জাবি লোকসঙ্গীত গেয়েছেন, যেখানে তাঁর বোন সুরিন্দর কৌর সহ তিনি ধরনকে অগ্রণীকরণ ও জনপ্রিয় করার জন্য কৃতিত্বপ্রাপ্ত। প্রকাশ কৌর পশতু লোকগীতও গেয়েছেন।

জীবনের প্রথমার্ধ 
কৌরের জন্ম ব্রিটিশ ভারতে লাহোরের পাঞ্জাবী-শিখ পরিবারে হয়েছিল। তিনি বিখ্যাত পাঞ্জাবি গায়ক-গীতিকার সুরিন্দর কৌরের বড় বোন।

পেশা 
১৯৪১ সালে 'পেশোয়ার রেডিও'তে সরাসরি অভিনয় দিয়ে কৌর তার আত্মপ্রকাশ করেছিলেন এবং তারপরে ১৯৪৩ সালের ৩১ আগস্ট এইচএমভি লেবেলের জন্য তিনি এবং তাঁর ছোট বোন সুরিন্দর কৌর তাদের প্রথম যুগল, "মাওয়ান তে ধীণ রাল বাইথিয়ান " গেয়েছিলেন, যা তাদেরকে ভারত উপমহাদেশ জুড়ে সুপারস্টার বানিয়েছিল।

তথ্যসূত্র 

২০শ শতাব্দীর গায়িকা
২০শ শতাব্দীর ভারতীয় সঙ্গীতশিল্পী
ভারতীয় লোক গায়িকা
পাঞ্জাবি ভাষার সঙ্গীতশিল্পী
পাঞ্জাবি ব্যক্তি
ভারতীয় শিখ
১৯৮২-এ মৃত্যু
১৯১৯-এ জন্ম
লাহোরের সঙ্গীতশিল্পী
২০শ শতাব্দীর ভারতীয় গায়িকা
২০শ শতাব্দীর ভারতীয় গায়ক
জামালপুর–যমুনা সেতু পূর্ব লাইন

জামালপুর-যমুনা সেতু পূর্ব লাইন বাংলাদেশ রেলওয়ের একটি মিটারগেজ রেলপথ। এই রেলপথ টি পূর্বাঞ্চল রেলওয়ের অধীনে রক্ষণাবেক্ষণ ও পরিচালিত হয়।

ইতিহাস
ব্রিটিশ শাসনামলে ১৮৯৯ সালে জামালপুর থেকে তারাকান্দি হয়ে জগন্নাথগঞ্জ ঘাট পর্যন্ত রেললাইন তৈরি করা হয়। ঈশ্বরদী-সিরাজগঞ্জ লাইন তৈরি  হলে রেলওয়ের নিজস্ব রেলফেরি  দ্বারা যমুনা নদী পার হয়ে মালামাল ও যাত্রীরা সিরাজগঞ্জ ঘাট রেলওয়ে স্টেশন হয়ে উত্তরাঞ্চল ও কলকাতা পর্যন্ত চলাচল করতো যমুনা সেতু তৈরি হওয়ার আগ পর্যন্ত। কিন্তু ১৯৯৮ সালে যমুনা সেতু চালু হলে সকল ট্রেন এই সেতু হয়ে চলাচল শুরু করে। এতে  বন্ধ করে দেওয়া হয় এই ঘাট লাইনটি। পরে ইব্রাহিমাবাদ রেলওয়ে স্টেশন থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন বাংলাদেশের পলাতক প্রধনমন্ত্রী শেখ হাসিনা কর্তৃক উদ্বোধন করা হয়।

স্টেশন তালিকা
জামালপুর-যমুনা সেতু পূর্ব লাইনে অবস্থিত রেলওয়ে স্টেশন সমূহের তালিকা নিম্নে দেওয়া হলো:
জামালপুর রেলওয়ে স্টেশন
কেন্দুয়া বাজার রেলওয়ে স্টেশন
জাফরশাহী রেলওয়ে স্টেশন
বাউসি রেলওয়ে স্টেশন
সরিষাবাড়ী রেলওয়ে স্টেশন
বয়ড়া রেলওয়ে স্টেশন
তারাকান্দি রেলওয়ে স্টেশন
এডঃ মতিউর রহমান রেলওয়ে স্টেশন
শহীদনগর রেলওয়ে স্টেশন
হেমনগর রেলওয়ে স্টেশন
ভূয়াপুর রেলওয়ে স্টেশন
ইব্রাহিমাবাদ রেলওয়ে স্টেশন
(ঘাট লাইন)
জগন্নাথগঞ্জ আপার রেলওয়ে স্টেশন
জগন্নাথগঞ্জ ঘাট রেলওয়ে স্টেশন

ঘাট লাইন
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়।

সম্পর্কিত নিবন্ধ
জামতৈল-জয়দেবপুর লাইন

তথ্যসূত্র

বাংলাদেশের মিটারগেজ রেলপথ
ডেইজি ডিবোল্ট

ডোনা মেরি "ডেইজি" ডিবোল্ট (জুলাই ১৯, ১৯৪৫- অক্টোবর ৪, ২০১১) একজন কানাডিয়ান গায়ক, সুরকার এবং গীতিকার ছিলেন। তিনি লোক-গানের জোড় ফ্রেজার এবং ডিবোল্টের সদস্য ছিলেন।

জীবন 
সংগীতশিল্পী ও সংগীত শিক্ষক মারজুরি ডিবোল্টের কন্যা, তিনি উইনিপেগে জন্মগ্রহণ করেছিলেন এবং লেনি ব্রেউর কাছ থেকে গিটারের পাঠ গ্রহণ করেছিলেন। ডিবোল্ট ১৯৬৫ সালে অন্টারিও চলে আসেন এবং কফি হাউসে গান শুরু করেন। ১৯৬৮ সালে, তিনি মেরিপোসা ফোক ফেস্টিভ্যালে অ্যালান ফ্রেজারের সাথে তার দেখা হয়। তারা দুজন ব্যক্তিগতভাবে ও গানের বিষয়ে একে অন্যের সাথে জড়িত হয়ে পরেন। তারা ১৯৭১ এবং ১৯৭৩ সালে অ্যালবাম রেকর্ড করেন। কিন্তু কয়েক বছর পরে এটি ভেঙে যায়। তিনি একক শিল্পী হিসাবে পারফর্ম অব্যাহত রেখেছিলেন এবং কানাডিয়ান জাতীয় চলচ্চিত্র বোর্ড এবং টেলিভিশনের হয়ে ফিল্মের স্কোর লিখতেন। তিনি সিবিসি রেডিওতে এবং কানাডার বিভিন্ন প্রেক্ষাগৃহে বিভিন্ন নাটকে পারফর্ম করেছেন। কবি রবার্ট ডিকসনের সাথে ডিবোল্টের একটি ছেলে ছিল। লোকসঙ্গীতের পাশাপাশি তিনি জাজ, কান্ট্রি, ব্লুজ এবং রেগিও পারফর্ম করেছেন। তিনি ম্যান্ডোলিন, অ্যাকর্ডিয়ান এবং গিটার বাজাতে পারতেন। 

ডিবোল্ট ৬৬ বছর বয়সে টরন্টোতে ক্যান্সারে মারা গিয়েছিলেন।

তথ্যসূত্র

বহিঃসংযোগ 

 

২০১১-এ মৃত্যু
১৯৪৫-এ জন্ম
বিজয়লাল চট্টোপাধ্যায়

বিজয়লাল চট্টোপাধ্যায় (সেপ্টেম্বর ১৮৯৮ — ১৮ ফেব্রুয়ারি ১৯৭৪) মুক্তিসংগ্রামী চারণকবি ও সাংবাদিক।

জন্ম ও প্রারম্ভিক জীবন

বিজয়লাল চট্টোপাধ্যায়ের জন্ম পশ্চিমবঙ্গের নদীয়া জেলার কৃষ্ণনগরে। পিতার নাম কিশোরীলাল চট্টোপাধ্যায়। কৃষ্ণনগরের সি.এম.এস স্কুল হতে ম্যাট্রিক ও কৃষ্ণনগর সরকারি কলেজ থেকে আই.এ পাশ করেন। ১৯১৯ খ্রিস্টাব্দে বি.এ পড়ার সময় অসহযোগ আন্দোলনে যোগ দেন।

বৈপ্লবিক ক্রিয়াকলাপ

কৃষ্ণনগর কলেজের অধ্যাপক নৃপেন্দ্রচন্দ্র বন্দ্যোপাধ্যায় তার বিপ্লবীজীবন ও সাহিত্যমন্ত্রের দীক্ষাগুরু। জীবনের প্রথমদিকে সুভাষচন্দ্র, হেমন্তকুমার সরকার ও কবি নজরুলের অনুসারী হলেও রাজনৈতিক আদর্শে তিনি ছিলেন পরিপূর্ণ গান্ধীবাদী। দেশের স্বাধীনতাকামী সৈনিক হিসাবে  তিনি পরিচিত ছিলেন। নদীয়া জেলা জাতীয় কংগ্রেসের সম্পাদক থাকাকালে ১৯২২ খ্রিস্টাব্দে ছয় মাস কারারুদ্ধ থাকেন তিনি।

কর্মজীবন

রবীন্দ্রনাথের আহ্বানে ১৯২৭ খ্রিস্টাব্দে কিছুদিন শান্তিনিকেতনে কাজ করেছেন। সাংবাদিকতা ছিল তার কর্মজীবনের পেশা। বহু পত্রিকা সম্পাদনার কাজ করেছেন। 'বঙ্গবাণী' পত্রিকার সহ-সম্পাদক থাকাকালে তার বিখ্যাত কাব্য সর্বহারার গান প্রকাশিত হয়। ১৯৩০ খ্রিস্টাব্দে কলকাতার সাংবাদিকতার কাজ ছেড়ে লবণ সত্যাগ্রহ আন্দোলনের সময় নদীয়া জেলা কংগ্রেসের  সভাপতির দায়িত্ব গ্রহণ করেন। ১৯৩২ খ্রিস্টাব্দে নয় মাসের কারাবাস ঘটে। ১৯৩৩ খ্রিস্টাব্দে সাপ্তাহিক 'দেশ' পত্রিকার আবির্ভাবের মূলে বিজয়লালের সক্রিয় ভূমিকা ছিল। ১৯৪২ খ্রিস্টাব্দে আবার আন্দোলনে যোগ দিয়ে এক বছর জেলে কাটান। পরে সাংবাদিক হিসাবে 'দৈনিক লোকসেবক', 'কৃষক', 'ঊষা' প্রভৃতি পত্রিকার সাংবাদিকতা করেন। উত্তরকালে চারণকবি হিসাবে খ্যাতি লাভ করেন। এক সময়ে বাংলার গ্রামে-গঞ্জে ঘুরে জনসাধারণের ঘুম ভাঙাবার, তাদের দেশ প্রেমে উদ্বুদ্ধ করার ভার নিয়েছিলেন। স্থানীয় সম্প্রদায়কে সামাজিক সংস্কারের পথে দাঁড় করানো শুরু করেছিলেন তিনি। দীর্ঘ কাল ধরে বহু কবিতা লিখে পত্রিকায় প্রকাশ করেছেন। তার গদ্য রচনাও তারুণ্য ও উদাত্ত যৌবনধর্মে বাণীময়। বহু বিষয় নিয়ে তিনি সুন্দর ও সহজ ভাষায় আলোচনা করে দেশের যুব সমাজকে এককালে নূতন নূতন চিন্তার খোরাক জুগিয়েছেন। রবীন্দ্রকাব্য ও জীবনের একজন গুণগ্রাহী সমালোচক হিসাবে স্বীকৃতি পেয়েছিলেন। স্বয়ং রবীন্দ্রনাথ তার বিশ্লেষণ ও সিদ্ধান্তকে স্বাগত জানিয়েছিলেন। তার রবীন্দ্রনাথ সংক্রান্ত গ্রন্থ 'বিদ্রোহী রবীন্দ্রনাথ' ১৯৩২ খ্রিস্টাব্দে ইংরেজ সরকার বাজেয়াপ্ত করে। দেশের প্রথম ও দ্বিতীয় সাধারণ নির্বাচনে পশ্চিমবঙ্গ বিধানসভায় দু-বার জনপ্রতিনিধি নির্বাচিত হন। বিধানসভায় বাগ্মিতার জন্য বিজয়লালের খ্যাতি ছিল। নদীয়া জেলার আন্দুলিয়ার পল্লী পরিবেশে আমৃত্যু গঠনমূলক কাজে লিপ্ত ছিলেন।

মৃত্যু

বিজয়লাল চট্টোপাধ্যায় ১৯৭৪ খ্রিস্টাব্দের ১৮ ই ফেব্রুয়ারি কল্যাণীর গান্ধী স্মৃতি হাসপাতালে মৃত্যুবরণ করেন।

প্রকাশিত গ্রন্থ ও কবিতা পুস্তক সমূহ 

 চারণগীতি
 চারণকবি হুইটম্যান
 The Champion of the Proletariate (বিত্তহীন শ্রেণীর চ্যাম্পিয়ন)
 বিদ্রোহী রবীন্দ্রনাথ 
 রিয়ালিস্টি রবীন্দ্রনাথ 
 রবীন্দ্রসাহিত্যে পল্লীচিত্র
 রবিতীর্থে

তথ্যসূত্র

১৮৯৮-এ জন্ম
১৯৭৪-এ মৃত্যু
বাঙালি কবি
বাঙালি সাংবাদিক
বাঙালি বিপ্লবী
কৃষ্ণনগর সরকারি কলেজের প্রাক্তন শিক্ষার্থী
নদিয়া জেলার ব্যক্তি
আল্লাহ জিলাই বাঈ

আল্লাহ জিলাই বাই (১ ফেব্রুয়ারি ১৯০২-৩ নভেম্বর ১৯৯২) ভারতের রাজস্থানের লোক গায়ক ছিলেন।

বিকানের গায়ক পরিবারে জন্মগ্রহণ করেছিলেন, তিনি ১০ বছর বয়সে মহারাজা গঙ্গা সিংহের দরবারে গান করছিলেন। তিনি ওস্তাদ হুসেন বকশ খানের কাছ থেকে এবং পরে আচ্চন মহারাজের কাছ থেকে গান গাওয়ার পাঠ গ্রহণ করেছিলেন। তার অবস্থান এবং জনপ্রিয়তা সত্ত্বেও তিনি একজন নম্র শিল্পী ছিলেন।

তিনি মান্ড, ঠুমরী, খেয়াল এবং দাদরায় ভাল পারদর্শী ছিলেন। সম্ভবত কেসরিয়া বালাম সবথেকে ভালো জানা ছিল। ১৯৮২ সালে, ভারত সরকার তাকে কলা ক্ষেত্রে পদ্মশ্রী সম্মাননা প্রদান করেন, যা সর্বোচ্চ বেসামরিক পুরষ্কারগুলির মধ্যে একটি। ১৯৮৮ সালে লোক সংগীতের জন্য তিনি সংগীত নাটক আকাদেমি পুরষ্কারেও ভূষিত হয়েছেন।

তথ্যসূত্র

বহিঃসংযোগ 

 আল্লাহ জিলাই বাই রিয়েলবিকনার.কম এ
 পদমশ্রী আল্লাহ জিল্লাই বাই
 আল্লাহ জিল্লাই বাইয়ের লোকসঙ্গীত শুনুন ফোকররাজস্থান ডটকম এ

২০শ শতাব্দীর ভারতীয় গায়িকা
ভারতীয় লোক গায়িকা
২০শ শতাব্দীর ভারতীয় সঙ্গীতশিল্পী
শিল্পকলায় পদ্মশ্রী প্রাপক
ভারতীয় মুসলিম
১৯৯২-এ মৃত্যু
১৯০২-এ জন্ম
২০শ শতাব্দীর ভারতীয় গায়ক
ভারতীয় লোক গায়ক
রাজস্থানের নারী সঙ্গীতজ্ঞ
রাজস্থানের সঙ্গীতশিল্পী
স্বর্ণ লতা (গায়িকা)

স্বর্ণ লতা বা স্বরণলতা (জন্ম ১৯ নভেম্বর ১৯৩৮) ( ) ভারতীয় পাঞ্জাবের প্রাক্তন পাঞ্জাবি গায়িকা।  তিনি লাই দে মায় ক্যালিয়ান বাগান দি মেহেন্দি, মুন্হ ভিচ ভাবি দে, নন্দ বুরকিয়ান পাভের  মতো তার গানের জন্য পরিচিত। তিনি তাঁর সময়ের হরচরণ গেরেওয়াল, করমজিৎ ধুড়ি, কর্ণেল গিল, মুহাম্মদ সাদিক, দিদার সন্ধু, গুরুচরণ পোহলি, রমেশ রঙ্গিলা, জগৎ সিং জগা, দালিপ সিং দীপ  এবং মহেন্দ্র সহ প্রায় প্রতিটি পাঞ্জাবি গায়কের সাথেই গান করেছেন। তাঁর বেশিরভাগ রেকর্ডিং করমজিৎ ধুরির সাথে পাওয়া গেছে যার সাথে তিনি দীর্ঘ সময় ধরে লাইভ শোতে পারফর্ম করেছেন।

পাঞ্জাবের রাজনৈতিক পরিস্থিতির কারণে, তিনি ১৯৮৮ সালে লাইভ শো করা বন্ধ করেছিলেন  এবং তার শেষ পারফর্ম ছিল ধিলওয়ানে।

তথ্যসূত্র 

২০শ শতাব্দীর ভারতীয় গায়িকা
২০শ শতাব্দীর ভারতীয় সঙ্গীতশিল্পী
ভারতীয় লোক গায়িকা
১৯৩৮-এ জন্ম
জীবিত ব্যক্তি
পাঞ্জাবি ভাষার সঙ্গীতশিল্পী
পাঞ্জাব, ভারতের সঙ্গীতশিল্পী
ভারতীয় লোক গায়ক
২০শ শতাব্দীর ভারতীয় গায়ক
ঊষা নাঙ্গিয়ার

উষা নাঙ্গিয়ার একজন ভারতীয় ঐতিহ্যবাহী নৃত্য শিল্পী। ঊষা নাঙ্গির কথু পারফর্ম করেন ।

জীবনের প্রথমার্ধ 
ঊষা কেরালার একটি পারফর্মিং পরিবারে জন্মগ্রহণ করেছিলেন। তিনি ছোটবেলায় ১০ বছর বয়সে শুরু করেছিলেন, প্রথমে তিনি কুদ্দিত্তম এবং তারপর নাঙ্গির কথু অনুশীলন শুরু করেন।  ১৯৮০ সালে, উষা কুদ্দিত্তম প্রশিক্ষণ কেন্দ্র, আম্মানুর গুরুকুলামে যোগদান করেন। তিনি স্কুলে যোগদানকারী প্রথম মেয়ে ছিলেন।

প্রকাশনা 
নাঙ্গিয়ার কুদ্দিত্তমের উপর একটি বইও প্রকাশ করেছেন, যার শিরোনাম 'অভিনেত্রী'।

তথ্যসূত্র 

ভারতীয় নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় ধ্রুপদী নৃত্যের অভিনয়শিল্পী
মেঘনা ভেঙ্কট

মেঘনা ভেঙ্কট, একজন ভারতীয় ধ্রুপদী ভরত নাট্যম নৃত্যশিল্পী। তিনি একজন কোরিওগ্রাফার এবং শিক্ষকও। তিনি গুরু শ্রী আদির কে লক্ষনের শিষ্য। তিনি ভারতে বহু জায়গায় পারফর্ম করেছেন।  তিনি নদা নীরাজনামের নিয়মিত শিল্পী।  তিনি সাই আর্টস ইন্টারন্যাশনাল কর্তৃক পরিচালিত বিশ্ব নৃত্য দিবসের অনুষ্ঠানে অংশ নিয়েছেন।

পুরস্কার 
 'নৃত্য শিরোমণি'
 'নাট্য চেমল'
 নৃত্য কওমুধি

তথ্যসূত্র 

জীবিত ব্যক্তি
ভারতীয় নৃত্যশিল্পী
ভরতনাট্যম নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় নৃত্য শিক্ষক
ভারতীয় ধ্রুপদী নৃত্যের অভিনয়শিল্পী
ভারতীয় মহিলা নৃত্য পরিচালক
ভারতীয় নৃত্য পরিচালক
জামালপুর টাউন জংশন রেলওয়ে স্টেশন

জামালপুর টাউন জংশন রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি জংশন রেলওয়ে স্টেশন। এটি জামালপুর জেলা শহরের প্রাণকেন্দ্রে অবস্থিত।এটিই বৃহত্তর ময়মনসিংহের সর্বপ্রথম জংশন স্টেশন।

ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। ১৯১২ সালে জামালপুর থেকে বাহাদুরাবাদ রেললাইন তৈরি হলে জামালপুর জংশন স্টেশনে পরিণত হয়।

পরিষেবা
জামালপুর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:

তিস্তা এক্সপ্রেস
জামালপুর এক্সপ্রেস
অগ্নিবীণা এক্সপ্রেস
ব্রহ্মপুত্র এক্সপ্রেস
বিজয় এক্সপ্রেস
যমুনা এক্সপ্রেস
ময়মনসিংহ এক্সপ্রেস
দেওয়ানগঞ্জ কমিউটার
জামালপুর কমিউটার
ভাওয়াল এক্সপ্রেস
ধলেশ্বরী এক্সপ্রেস

চিত্রশালা

তথ্যসূত্র

বাংলাদেশের রেলওয়ে জংশন স্টেশন
জামালপুর জেলার রেলওয়ে স্টেশন
দোলঞ্চা নদী

দোলঞ্চা বা দলঞ্চা নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট নদী৷

গতিপথ
উত্তর দিনাজপুর জেলার ইসলামপুর মহকুমার সাপনিকলা বনাঞ্চল থেকে এই দলঞ্চা নদীর উৎপত্তি। যাত্রাপথে এটি সুজালি, বইরঝাড়ি, ঘোড়ামারা, বোচাভিটা প্রভৃৃৃতি গ্রাম পঞ্চায়েত অতিক্রম করে কোণীভিটায় এসে নাগর নদীর সাথে মিলিত হয়েছে। নদীটির দৈর্ঘ্য প্রায় ২০ কিলোমিটার। জনশ্রুতি অনুযায়ী পুর্বে এই নদীর তীরে শাল, কদম, শিরীষ প্রভৃতি গাছের অরণ্য ছিল বলে জানা গেছে।

তথ্যসূত্র

পশ্চিমবঙ্গের নদী
উত্তর দিনাজপুর জেলার নদী
দীপ্তি ওমচারী ভাল্লা

দীপ্তি ওমচারী ভাল্লা, একজন ভারতীয় শিল্পী, যিনি নৃত্য ও গানে বহুমুখী প্রতিভার অধিকারী। তিনি এইসব দক্ষতা তার মা লীলা ওমচারী নিকট থেকে অর্জন করেছিলেন। তিনি একজন সুপরিচিত কর্ণাটক গায়ক ছিলেন।  তিনি ভারতের কেরালার ধ্রুপদী নৃত্য মোহিনীয়ত্তমের একজন শীর্ষস্থানীয় প্রদর্শক ছিলেন। তিনি মোহিয়ত্তম কালামন্দলম কল্যাণিকুট্টি আম্মার কাছ থেকে মহিলা শাস্ত্রীয় একক নৃত্য শিখলেন। তিনি দিল্লি বিশ্ববিদ্যালয়ের সংগীত ও চারুকলা অনুষদে কার্ন্যাটিক সংগীতের অধ্যাপক।  তিনি ২০০৭ সালে সংগীত নাটক আকাদেমি পুরস্কার পেয়েছিলেন।

তথ্যসূত্র

বহিঃসংযোগ 

 ডাঃ দীপ্তি ওমচারি ভাল্লার অফিসিয়াল ওয়েবসাইট

আরও দেখুন 

 কালামান্দালাম কল্যাণীকুট্টি আম্মা

জন্মের বছর অনুপস্থিত (জীবিত ব্যক্তি)
সংগীত নাটক অকাদেমি পুরস্কার প্রাপক
জীবিত ব্যক্তি
কেরলের নৃত্যশিল্পী
২০শ শতাব্দীর ভারতীয় নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় নৃত্য শিক্ষক
ভারতীয় মহিলা নৃত্য পরিচালক
ভারতীয় নৃত্য পরিচালক
১৯৫৭-এ জন্ম
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নৃত্যশিল্পী
২১শ শতাব্দীর ভারতীয় নারী শিল্পী
কেরলের নারী শিল্পী
ভারতীয় ধ্রুপদী নৃত্যের অভিনয়শিল্পী
রঞ্জনা গৌহর

পদ্মশ্রী রঞ্জনা গৌহর  একজন ওড়িশি নৃত্যশিল্পী। ওড়িশি হলো একটি প্রাচীন নৃত্যশৈলী যা বহু শতাব্দী আগে ওড়িশার মন্দিরে উদ্ভূত হয়েছিল।

তিনি ২০০৩ সালে পদ্মশ্রী পুরস্কার পেয়েছিলেন  এবং ভারতের রাষ্ট্রপতি কর্তৃক ২০০৭ সালে সংগীত নাটক আকাদেমি পুরস্কার পেয়েছিলেন।

তথ্যসূত্র 

জীবিত ব্যক্তি
শিল্পকলায় পদ্মশ্রী প্রাপক
ওড়িশার নৃত্যশিল্পী
২০শ শতাব্দীর ভারতীয় নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় ধ্রুপদী নৃত্যের অভিনয়শিল্পী
ওড়িশি নৃত্যশিল্পী
২০শ শতাব্দীর ভারতীয় নারী শিল্পী
সংগীত নাটক অকাদেমি পুরস্কার প্রাপক
বারুয়াখালী উচ্চ বিদ্যালয়

বারুয়াখালী উচ্চ বিদ্যালয় ঢাকা জেলার ঐতিহ্যবাহী একটি বিদ্যালয়।

অবস্থান
ঢাকা জেলার নবাবগঞ্জ উপজেলাধীন বারুয়াখালী ইউনিয়নে বিদ্যালয়টি অবস্থিত।

ইতিহাস 
ঢাকা জেলার নবাবগঞ্জ উপজেলার বারুয়াখালী ইউনিয়নে কোন মাধ্যমিক শিক্ষাপ্রতিষ্ঠান না থাকায় নব্বই এর দশকে বারুয়াখালী, শিকারীপাড়া ও জয়কৃষ্ণপুর ইউনিয়নের শিক্ষানুরাগী ব্যক্তিগণ বারুয়াখালী এলাকায় একটি মাধ্যমিক শিক্ষাপ্রতিষ্ঠান প্রতিষ্ঠার জন্য উদ্যোগ নেন। বেশ কয়েক বছর ধরে বিদ্যালয় প্রতিষ্ঠার জন্য বিভিন্ন কর্মসূচীর আয়োজন করা হয়। ১৯৯২ খ্রিস্টাব্দে বিদ্যালয়টি প্রতিষ্ঠিত হয়। একই সনের ১ জানুয়ারি থেকে বিদ্যালয়ের ছাত্রভর্তি ও পাঠদান কার্যক্রম শুরু করা হয়।

২০১৭ খ্রিস্টাব্দে বিদ্যালয়ের ২৫বছর পূর্তিতে “রজত জয়ন্তী ” উৎসব পালন করা হয়।

অবকাঠামো
বিদ্যালয়টি ২.০২ কাঠা জমির ওপর প্রতিষ্ঠিত, যার মধ্যে একাডেমিক ভবন ১.০২ কাঠা জায়গার ওপর নির্মাণ করা হয়েছে।
লেখাপড়ার পাশাপাশি খেলাধুলা করার জন্য বিদ্যালয়ে ১.০১ কাঠা বিশিষ্ট একটি খেলার মাঠ রয়েছে।

শ্রেণিকার্যক্রম
এই বিদ্যালয়ে ৬ষ্ঠ থেকে দশম শ্রেণি পর্যন্ত পাঠদান করানো হয়।
বিদ্যালয়ের ৯ম-১০ম শ্রেণিতে নিম্নোক্ত বিভাগসমূহ চালু রয়েছেঃ
 বিজ্ঞান বিভাগ
 ব্যবসায় শিক্ষা বিভাগ
 মানবিক বিভাগ

প্রাত্যহিক সমাবেশ 
সুশৃঙ্খল মন ও আনুগত্য তৈরিতে, এই বিদ্যালয়ে প্রতিদিন শিক্ষা কার্যক্রমের পূর্বে সমাবেশ হয়ে থাকে।

শিক্ষক-অভিভাবক সম্মেলন 
বিদ্যালয়ের শিক্ষকমন্ডলী এবং ছাত্রছাত্রীদের অভিভাবকরা মিলে বিভিন্ন সময়ে একসঙ্গে আলোচনা করে থাকে। সেখানে ছাত্রছাত্রীদের সমস্যা ও প্রতিকারের আলোচনা করা হয়॥

সুযোগ-সুবিধা 
এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, বিজ্ঞান ল্যাব রয়েছে।  অডিটোরিয়াম রুম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। এই বিদ্যালয়ে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য বিশুদ্ধ পানির ব্যবস্থা ও রয়েছে এখানে।

প্রধান শিক্ষক 
বিদ্যালয়ের বর্তমান প্রধান শিক্ষক মো. হারুন অর রশিদ। 

১৯৯২খ্রিঃ থেকে ২০২৫খ্রিঃ পর্যন্ত যাঁরা বিদ্যালয়ের প্রধান শিক্ষকের দায়িত্ব পালন করছেনঃ
 স্বপন কুমার ভৌমিক। বিএ, বিএড- ০১/০১/১৯৯২ থেকে ৩০/০৯/২০১৪ পর্যন্ত।
 সাহিদা বেগম। বিএ, বিএড (ভারপ্রাপ্ত)-০১/১০/২০১৪ থেকে ৩১/১২/২০১৪ পর্যন্ত।
 মো. হারুন অর রশিদ। বিএ, বিএড (ভারপ্রাপ্ত)-০১/০১/২০১৫ থেকে ৩১/০৮/২০১৫ পর্যন্ত।
 এমএম হুমায়ুন কবীর। বিএ, বিএড-০১/০৯/২০১৫ থেকে ২৭/০৪/২০২৪ পর্যন্ত ।
 মো. হারুন অর রশিদ। বিএ, বিএড ২৮/০৪/২০২৪ থেকে চলমান।

একাডেমিক স্বীকৃতি
বিদ্যালয়টি ১৯৯৪ সনে নিম্ন মাধ্যমিক বিদ্যালয় এবং ১৯৯৫ সনে মাধ্যমিক বিদ্যালয় হিসেবে ঢাকা শিক্ষা বোর্ড থেকে স্বীকৃতি পায়। 
১৯৯৪ সালে অত্র বিদ্যালয়টি এম.পি.ভুক্তির অনুমোদন পায়।

তথ্যসূত্র 

১৯৯২-এ প্রতিষ্ঠিত শিক্ষাপ্রতিষ্ঠান
১৯৯২-এ বাংলাদেশে প্রতিষ্ঠিত
কেন্দুয়া বাজার রেলওয়ে স্টেশন

কেন্দুয়া বাজার রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।

ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। এসময় এই লাইনের স্টেশন হিসেবে কেন্দুয়া বাজার রেলওয়ে স্টেশন তৈরি করা হয়।

পরিষেবা
কেন্দুয়া বাজার রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
জামালপুর এক্সপ্রেস
অগ্নিবীণা এক্সপ্রেস(যাত্রা বিরতি আছে) 
যমুনা এক্সপ্রেস 
ময়মনসিংহ এক্সপ্রেস(যাত্রা বিরতি আছে)
ধলেশ্বরী এক্সপ্রেস(যাত্রা বিরতি আছে)
২৫৪/২৫৩লোকাল ট্রেন( যাত্রা বিরতি আছে)

তথ্যসূত্র

জামালপুর জেলার রেলওয়ে স্টেশন
কর্নওয়ালিস কোড

কর্নওয়ালিস কোড ব্রিটিশ ভারতের গভর্নর জেনারেল লর্ড কর্নওয়ালিস ১৭৯৩ সালে ৪৮টি রেগুলেশন বা আইন জারি করেন। এই রেগুলেশনগুলী কর্নওয়ালিস কোড নামে পরিচিত। এই কোড প্রনয়নের উদ্দেশ্য ছিল ব্রিটিশ নিয়ন্ত্রণাধীন রাষ্ট্রের উপযোগী প্রশাসনিক ব্যবস্থা এবং আইনবিধানের প্রবর্তন করা। ১৭৯৩ সালের ১ মে কর্নওয়ালিস কোড ঘোষিত হয়। মূলত চিরস্থায়ী বন্দোবস্ত কর্নওয়ালিস কোডের প্রধান উপাদ্য বিষয়।

তথ্যসূত্র 

ভারতীয় আইন
আইন সংহিতা
ব্রিটিশ ইস্ট ইন্ডিয়া কোম্পানি
বিজি প্রকাশ

বিজয়া লক্ষ্মী প্রকাশ, যিনি বিজি প্রকাশ নামে খ্যাত, তিনি একজন ভারতীয় ভরতনাট্যম নৃত্যশিল্পী, প্রশিক্ষক, কোরিওগ্রাফার, এবং শক্তি নৃত্য সংস্থা এবং ভারত নাট্যমের শক্তি বিদ্যালয়ের প্রতিষ্ঠাতা। প্রকাশ ১৯৭৬ সাল থেকে মার্কিন যুক্তরাষ্ট্রে কাজ করছেন।

তথ্যসূত্র

বহিঃসংযোগ 

 শ্রীলঙ্কা। রাজরাজেশ্বরী ভ্রতন্যা কালা মন্দির 
 শক্তি নৃত্য সংস্থা - অফিসিয়াল ওয়েবসাইট  
 মিথিলি প্রকাশের ওয়েবসাইট 
 এশিয়া সোসাইটি, টেক্সাস, 'মিথিলি প্রকাশ', এএসটিসি উপস্থাপনা 
 মার্কিন যুক্তরাষ্ট্রের দূতাবাস, জাকার্তা এবং ইন্দোনেশিয়া, পিএইউ হানা ইন্টারন্যাশনাল ওয়ার্কশপ অফ আর্ট পারফরম্যান্স জাকার্তা, ১২ ফেব্রুয়ারি ২০০৯ 
 হাফিংটন পোস্ট, আমার গুরু বিজী প্রকাশ: ২৭/০৩/২০১২

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভরতনাট্যম নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় নৃত্য শিক্ষক
ভারতীয় ধ্রুপদী নৃত্যের অভিনয়শিল্পী
ভারতীয় তামিল বংশোদ্ভূত মার্কিন ব্যক্তি